Publication: Magyar Közlöny
Issue: MK-2003-121 (Year: 2003, Number: 121)
Era: 1990-2004
Section: a 110/2003. (X. 21.) FVM rendelethez
Paragraph Index: 541

f) igazolt és azonosított származású. Ezen feltételektõl eltérni csak akkor indokolt, ha a kísérlet a szaporítóanyag-féleség/minõség különbözõsége hatásának vizsgálatát célozza. 6.4. A kísérletet gondosan ki kell tûzni, határainak töréspontjait tartósan meg kell jelölni. Gondoskodni kell arról, hogy az ismétlések, blokkok, kezelések jól felismerhetõek és azonosíthatóak legyenek. 6.5. A kísérleteket legalább 2—3 sor (nyárak, fûz, általában a tág hálózatot kívánó fajok esetében) vagy a várható famagasság felének megfelelõ szélességû védõszegéllyel kell körülvenni. A kísérletbõl megmaradt szaporítóanyagot célszerû azonosítható módon a szegélybe erdõsíteni, mert így a faminõségi vagy faterméstani vizsgálatokhoz szükséges mintatörzsek a kísérlet megbontása nélkül kidönthetõk. 6.6. A létesítéskor esetleg technikai okokból kimaradó fajták helyére a kísérleti kontrollt (standard fajtát) javasolt ismételten a kísérletbe vinni. Ez az értékelést nem zavarja, hanem növeli az összehasonlítási alap pontosságát, ugyanis több egyedbõl megbízhatóbb a középérték.

Source: https://magyarkozlony.hu/hivatalos-lapok/aac3729f786904ea3600dd275ea0d70a9da36b8f/dokumentumok/48599ead775a6f3fba031befd6f28f6dc42854a0/letoltes